Må ikke forveksles med Per Christiansen (jurist).

**Per Reidar Christiansen** (født 15. februar 1953 i Trondheim) er en norsk historiker, forfatter og journalist.

Han har sin utdannelse som historiker fra Universitetet i Trondheim, der han ble cand.philol. i 1978 med hovedoppgaven *Nabobygder og bygranner. Bosettings- og jordeiendomshistorie i Leinstrand, Tiller og Klæbu fram til 1660.*

Christiansen var arkivar ved Statsarkivet i Trondheim fra 1978 til 1982. Deretter ble han ansatt som journalist i *Adresseavisen* (1982–2015), etter å ha arbeidet deltid der fra 1976. Sammen med fotograf Kjell A. Olsen hadde han en fast, ukentlig byhistorisk spalte, «Før og nå», i avisen fra 2013 til 2020.[]

Christiansen har pr. 2019 utgitt rundt 40 bøker og en rekke artikler innen lokalhistorie, organisasjons- og kulturhistorie. Han har også engasjert seg i andre historie­relaterte sammenhenger, blant annet som styremedlem i Trondhjems Historiske Forening (THF), redaktør for foreningens årbok *Trondhjemske Samlinger* og medlem av THFs plakett­komité (2009–). I 1993 stiftet han Heimdal Historielag, og var leder av laget i flere år. Også her var han redaktør av lagets årsskrift (1997–2016). I årboka for Arbeiderbevegelsen i Trøndelags historielag har han i flere år levert artikler, om emner som «Klassekamp på fjorden» (Trondheim Båtforening) (2017), «Skofabrikker i Trøndelag» (2018), «Idrettsbaner i Østbyen» (2019), «Nødsarbeid for 100 år siden» (2020), Kittelsens «Streik» i Folkets Hus (2021), «Fotball og feriekolonier» (2022), «Salongradikalerne» og «Fjellseteraffæren og Brattøra-raidet» (2023).[]

Han var i mange år, fra 1989, redaktør for Trondhjems Turistforenings (TT) årbok, der han var medlem av redaksjons­komiteen til 2020 og artikkel­forfatter til og med 2022. I 2014 mottok han TTs utmerkelse «Reinrosa med gull eikekrans» for sitt arbeid med årboka.

I 2017 ble han tildelt Trondheim kommunes kulturpris.

> Vi har gjennom mange år sett det betydelige arbeidet som er lagt ned for å vise frem vår by og Trøndelags historie. Gjennom et bredt forfatterskap har Per Christiansen tatt ansvar for dokumentasjonen og formidlingen av dette til byens befolkning.
> 
> 
> Ordfører Rita Ottervik ved tildeling av kulturprisen
> 
>

Bibliografi (utvalg)
--------------------

* (no) Publikasjoner av Per R. Christiansen i BIBSYS
* *Fra tåkefylt oldtid til kommunalt sjølstyre* (et bind av *Frostaboka*) (1989)
* *De nære hundreåra* (et bind av *Frostaboka*) (1997)
* *Namdalens Historie,* bind 2 (1999)
* *I veita* (2004)
* *Ut på ski : midt i landet, best i sporet, lengst i bakken : Sør-Trøndelag skikrets 100 år* (2004)
* *Trondheim Stadion : folkeliv, helter og rekorder* (2007)
* *Gressbanen : Sorgenfri 1922–1940* (2009)
* *Hus med hedersmerke : historiske bygninger i Trondheim* (2009)
* *Kunst ute, kunst inne,* bind 1 og 2 (2010 og 2016)
* *Trondheim brenner* (2013), medforfatter: Anders Kirkhusmo
* *Til anstændig Fornøielse*. Klubselskabet Harmonien 1813-2013 (2013)
* *Det sto i Adressa : 250 år med nyheter* (2016); forfatter/redaktør
* *På hjemmebane : Lerkendal 1947–1962* (2017)
* *Brødrene Rygh. Fra bygdeliv til nasjonsbygging* (2020)
* *Det lange perspektiv. Trondhjems Kunstforening 175 år* (2020)
* "Glass i 150 år. Andr. L. Riis 1872-2022" (2022)
* "Med Sverd og med Bog - Georg Anton Krohg og skandinavismen" (2023)

Referanser
----------

1. ↑  (no) BIBSYS-post for hovedoppgaven. Ikke fulltekst
2. ↑  N.N. (14. mai 2014). «Fikk Reinrosa». *Adresseavisen*: 26.
3. 1 2  Kristiansen, Kai (3. januar 2018). «– Overraskende og gledelig at den type kulturarbeidere blir satt pris på». *Adresseavisen*.

Eksterne lenker
---------------

* Christiansen i databasen *WikiStrinda* Besøkt 18. februar 2019

|  |  |
| --- | --- |
| Oppslagsverk/autoritetsdata | Wikistrinda **·** BIBSYS **·** BIBSYS **·** VIAF **·** GND **·** LCCN **·** ISNI
 |